**JAVNI POZIV**

**za prikupljanje pisanih ponuda,**

**radi recikliranja čeličnog otpada**

Privredno društvo Elektroprivreda Crne Gore AD Nikšić (registracioni broj: br.1001-2772/1, PIB: 02002230, PDV: 20/31-00112-1) u skladu sa Odlukom Odbora direktora Elektroprivrede Crne Gore AD Nikšić br.10-00-3829 od 30.01.2024.godine, objavljuje Javni poziv za kompanije zainteresovane za recikliranje čeličnog otpada-eksploataciju berne na lokacijama: katastarska parcela 3207/1 površine oko 9000m2 i parcela broj 3191 površine oko 29000m2 u krugu fabrike EPCG-Željezara Nikšić u cilju valorizacije ostataka čeličnog otpada koji je u periodu kada je nekadašnja fabrika imala velike obime proizvodnje zakopavan na pojedinim lokacijama u krugu fabrike.

Pravo učešća na Javnom pozivu imaju sve kompanije iz Crne Gore i inostranstva koje su registrovane i posluju u skladu sa Zakonima države u kojoj obavljaju svoje djelatnosti.

Prednost prilikom odabira poslovnog partnera imaće kompanije koje imaju reference u recikliranju čeličnog otpada.

Odabir najpovoljnije ponude:

* Sprovešće se putem pregovora sa zainteresovanim kompanijama koje uzmu učešće po uslovima Javnog poziva.

**1. Predmet pregovora:**

Predmetni otpad je nastao u krugu fabrike EPCG-Željezara Nikšić:

* Prekopavanje terena na lokacijama: katastarska parcela 3207/1 površine oko 9000m2 i parcela broj 3191 površine oko 29000m2 u krugu fabrike EPCG-Željezara Nikšić, iskopavanje berne i odvajanje berne od šljake;
* Čišćenje berne i propuštanje iste kroz elektromagnetno sito;
* Poravnanje zemljišta i vraćanje istog u prvobitno stanje;
* Čelična berna se odvaja i posebno skladišti u krugu EPCG-Željezara Nikšić i dijeli se u odnosu 50-50, gdje EPCG-Željezari Nikšić pripada minmalno 50% količine izvađene i očišćene čelične berne.
* Prije potpisivanja Ugovora o izvršenju posla formiraće se mješovita komisija od 5 članova u kojoj participiraju tri člana koje odredi EPCG i 2 člana koje odredi izvršilac posla, a čiji će zadatak biti da prati izvođenje radova i ocjenjuje i usaglašava kvalitet odrađenog posla shodno odredbama Ugovora o izvršenju posla.

EPCG ima pravo da obustavi postupak u slučaju da ocijeni da konačna ponuda ne zadovoljava zahtijeve EPCG AD Nikšić, takođe EPCG ima pravo sve do zaključivanja Ugovora o izvršenju posla da osustane od istog, a da podnosioci prijava niti bilo koje pravno i fizičko lice neće imati pravo da zahtijevaju bilo kakvu naknadu štete i troškova nastalih direktno i indirektno kao posledica učešća na ovom Javnom pozivu.

Prednost prilikom odabira poslovnog partnera imaće kompanije koje imaju iskustva i reference u recikliranju čeličnog otpada, posjeduju opremu i mehanizaciju za kopanje i razdvajanje faza (odvajanje čilične berne od šljake), odvoz i lagerovanje šljake na lokaciju koju prethodno odredi Davalac posla.

Šljaka koja se pronađe u toku iskopavanja berne ostaje u vlasništvu Davaoca posla i ista nije predmet ovog Javnog poziva i Ugovora o izvođenju posla, niti davalac posla ima pravo na dopunske troškove za odvajanje šljake.

Prednost prilikom odabira poslovnog partnera imaće kompanije koje dostave plan prekopavanja terena, odvajanja berne od šljake, skladištenja šljake i ravnanja terena na kome se vrši iskopavanje berne, tj. vraćanja istog u prvobitno stanje.

**3. Pravo učešća**

U postupku može da učestvuje samo ponuđač koji:

1. je registrovan za obavljanje djelatnosti. Dokaz o registraciji kod organa nadležnog za registraciju (Izvod CRPS-a);
2. ima dozvolu (licencu ili drugi akt) za obavljanje djelatnosti koja je predmet poziva, u skladu sa zakonom,

- Dozvola za preradu, odstranjivanje, sakupljanje i transport otpada (prema šiframa otpada datim u tački 1 Poziva));

1. je uredno izvršio sve obaveze po osnovu poreza i doprinosa o kojima evidenciju vode državni organi u skladu sa zakonom. Potvrde organa uprave nadležnog za poslove poreza da su uredno izvršene sveobaveze po osnovu plaćanja poreza i doprinosa za period do 90 dana prije javnog otvaranja ponuda (Potvrda iz Poreske uprave Ministarstva finansija);
2. u periodu od dvije godine prije dostavljanja poziva nije osuđen za krivično djelo i da mu nije izrečena mjera zabrane obavljanja djelatnosti u vezi sa krivičnim djelom (Uvjerenje iz Ministarstva pravde za pravno lice).

U okviru ponude dostaviti i sljedeće:

1. Naziv i sjedište pravnog lica;
2. Matični broj pravnog lica;
3. Ime i prezime lica za komunikaciju sa Naručiocem, broj telefona, e-mail;
4. Broj računa i naziv banke;
5. Finansijski dio ponude;
6. Period važenja ponude.

Svi dokumenti, podnijeti uz ponudu, treba da budu povezani neprekidnom trakom (jemstvenikom) u jednu cjelinu i zapečaćeni tako da se ne mogu naknadno ubacivati, odstranjivati ili zamjenjivati pojedinačni listovi, odnosno prilozi, a da se vidno ne oštete listovi ili pečat. Svaka stranica ponude mora biti numerisana.

Nije dozvoljeno dostavljenje alternativnih ponuda.

**4. Kriterijum za izbor najpovoljnije ponude:**

**-**  Ponuđač koji ponudi veće procentualno učešće EPCG-Željezare Nikšić smatraće se prvorangiranom ponudom.

**5.** **Vrijeme i mjesto podnošenja ponude**

Ponude dostaviti u zapečaćenoj koverti sa naznakama »JAVNI POZIV ZA RECIKLIRANJE ČELIČNOG OTPADA« i **»NE OTVARAJ prije zvanične sjednice Komisije za otvaranje ponuda«.** Na koverti moraju biti naznačeni i osnovni podaci o ponuđaču (naziv i adresa).

Ponude se dostavljaju na adresu:

EPCG AD Nikšić, ul. Vuka Karadžića br. 2, Nikšić ili neposredno na arhivi EPCG AD Nikšić do dana **\_\_.03.2024.** u zapečaćenom omotu.

**6.Vrijeme i mjesto javnog otvaranja ponuda**

Javno otvaranju ponuda, kojem su obavezni prisustvovati ovlašćeni predstavnici ponuđača, uz pisano ovlašćenje, biće održano nakon isteka krajnjeg roka za prijem ponuda **\_\_.03.2024. godine u 11:00h** u prostorijama EPCG, ul. Vuka Karadžića 2, Nikšić.

Ponude dostavljene poslije navedenog roka, kao i one koje su nepotpune ili nijesu zapečaćene neće se razmatrati.

Ukoliko dva ili više ponuđača ponude istu cijenu, ponuda će se licitirati na licu mjesta.

**7.** **Rok za donošenje odluke**: **20 dana** od dana otvaranja ponuda.

|  |
| --- |
| **Izvršni direktor** |
| Ivan Bulatović, dipl.el.ing. |
|  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Potpisan dokument se nalazi u arhivi Naručioca.